

**Tekst til elever i 7.-9. klasse til Aula**

**Bliv juniormentor i Videnskabsklubben**

Kære elev i 7.-9. klasse

Er du interesseret i naturvidenskab? Og har du lyst til at få et unikt fællesskab med andre børn og unge?

Nu kan du melde dig som juniormentor i Videnskabsklubben i efteråret!

Som juniormentor er du – sammen med lokale gymnasieelever – med til at afholde Videnskabsklub for børn fra 4.-6. klasse (miniforskere). Videnskabsklubben foregår på et af gymnasierne i din by eller kommune. Mens gymnasieeleverne har ansvaret for at undervise, er din opgave at hjælpe børnene med forskellige forsøg, aktiviteter og gruppearbejde. Du er med andre ord afgørende for, at de får en god oplevelse i Videnskabsklubben!

Videnskabsklubben foregår en eftermiddag om ugen i uge 43-49. Tilbuddet er gratis for alle, og arbejdet som juniormentor er frivilligt.

Se, hvilken dag Videnskabsklubben bliver afholdt på et gymnasium tæt på dig, og tilmeld dig på: [www.videnskabsklubben.dk/juniormentor](http://www.videnskabsklubben.dk/juniormentor)

Tilmeldingen til efterårets forløb 2024 åbner **lørdag d. 31. august kl. 10** (der er plads til to juniormentorer pr. hold og foregår efter først-til-mølle-princippet.)